BUK: Bin Allah zai sa a samu nasara a rayuwa – Farfesa Auwal – Dala FM Kano
BUK: Bin Allah zai sa a samu nasara a rayuwa – Farfesa Auwal
A hudabar sa ta idin babbar Sallah, limamin masallacin Sabuwar Jami’ar Bayero a jihar Kano, Farfesa Auwal Abubakar ya gargadi al’ummar musulmi da su dage wajen taimakon al’umma tare da kabbara ga Allah, domin samun kusanci ga Allah ubangiji.
Farfesa Auwal Abubakar ya bayyana hakan ne jimkadan bayan Idar da sallar Idin babbar Sallah.
Y ace”Al’ummar musulmi su kasance sun bi Allah, sannan za su samu nasara a dukkan lamauran su na rayuwa”.
A nasa jawabin shugaban majalisar malamai ta jihar Kano, Malam Ibrahim Khalil cewa ya yi”Al’umma su zama ma su bin ka’ida da Jami’an lafiya su ka shimfida na kariya daga annobar Covid 19”.
Wakilin mu Bilal Nasidi Mu’azu ya rawaito cewa an gabatar da sallar da misalin karfe 8:30 na safe tare da bin dokar sanya makarin hanci da baki.
Masallacin Dakata: Bin turbar ma’aiki ita ce hanya mai bullewa – Malam Salisu
Ganduje: Daurarru sun shaki iskar ‘yanci a Kano
Zamfara: Yara miliyan daya ne basa zuwa makaranta – Abubakar Maradun
Gwamnatin jihar Zamfara ta ce kimanin yara miliyan daya ne ba sa zuwa makaranta a fadin jihar.
shugaban hukumar ilimin bai daya ta jihar Zamfara, Alhaji Abubakar Aliyu Maradun ne bayyana hakan yayin zantawa da manema.
Ya ce,“Sakamakon wancan matsalar, tuni gwamnatin jihar ta bullo da wani shiri na inganta karatun boko da na allo, da kuma ciyar da almajirai a makarantun allon su”.
Ya kuma ce,“Shirin ya samo asali ne daga wata kidaya da a ka yi, da ta nuna cewa a Najeriya akwai yara miliyan goma da ba sa zuwa makaranta, kuma miliyan daya daga cikin su ‘yan jihar Zamfarawa ne”. A cewar Alhaji Abubakar Aliyu
Alhaji Abubakar Aliyu Maradun, ya kara da cewa, babbar manufar ita ce bai wa wadannan yara damar samun ilimin a dukkanin bangarorin biyu, da kuma dakile matsalar barace-barace a fadin jihar.
Za a ci gaba da shari’a a kan makarantar magada
Babbar kotun shari’ar muslinci mai zamanta a filin Hockey dake unguwar Hausawa a jihar Kano, karkashin jagorancin mai shari’a Aliyu Muhammad Kani, ta sanya ranar 28 ga wannan watan domin ci gaba da shari’ar takaddama tsakanin magadan marigayi Muhammad Bello Buba, a kan batun wata makaranta wadda a ka ce marigayin ya barta a matsayin hubusi.
A zaman kotun na ranar Juma’a an yi umarnin a je a raba kayan gadon, wadanda babu takaddama a kan su.
A nayin takaddamar ne dai a kan wata makaranta mai suna, Rauda Fitta Alimul’umma , wadda take unguwar Bompai .
Wakilin mu Yusuf Nadabo Ismail da ya halarci zaman kotun ya so zantawa da wasu daga cikin magadan sai dai sun ki cewa komai.
Muhammad Albakari mika’il kwamishana na biyu a hukumar Zakka da Hubusi ya bayyana cewar alhakin su ne su kare duk wani abu da a ka barwa al’umma a matsayin hubusi.